

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-17

Ivanić-Grad, 23. ožujka 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o produljenju roka za podnošenje prijedloga za isticanje kandidatura za izbor članova Savjeta mladih Grada Ivanić-Grada i njihovih zamjenika**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), gradonačelnik Grada Ivanić-Grada utvrdio je prijedlog

**O D L U K E**

**o produljenju roka za podnošenje prijedloga za isticanje kandidatura za izbor članova Savjeta mladih Grada Ivanić-Grada i njihovih zamjenika**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 9. Zakona o savjetima mladih (Narodne novine, broj 41/14), članka 4. i 5. Odluke o osnivanju Savjeta mladih Grada Ivanić-Grada (Službeni glasnik Grada Ivanić-Grada, broj 10/14) te članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o** **produljenju roka za podnošenje prijedloga** **za isticanje kandidatura za izbor članova Savjeta mladih Grada Ivanić-Grada i njihovih zamjenika**

Članak 1.

Gradsko vijeće Grada Ivanić-Grada na svojoj 7. sjednici održanoj dana 01. ožujka 2022. godine donijelo je Odluku o raspisivanju javnog poziva za isticanje kandidatura za izbor članova Savjeta mladih Grada Ivanić-Grada i njihovih zamjenika (Klasa: 024-05/22-04/2, Urbroj: 238-10-01/22-1) te je utvrdilo tekst javnog poziva kao sastavnog dijela navedene Odluke.

Članak 2.

Javni poziv za isticanje kandidatura za izbor članova Savjeta mladih Grada Ivanić-Grada i njihovih zamjenika (Klasa: 024-05/22-16/1, Urbroj: 238-10-01/22-1) objavljen je na mrežnim stranicama Grada Ivanić-Grada dana 07. ožujka 2022. godine.

Javnim pozivom za isticanje kandidatura za izbor članova Savjeta mladih Grada Ivanić-Grada i njihovih zamjenika određen je rok od 15 dana od dana objave javnog poziva na mrežnim stranicama Grada Ivanić-Grada za podnošenje prijedloga kandidata za izbor članova i zamjenika članova Savjeta mladih Grada Ivanić-Grada.

Članak 3.

Ovom Odlukom produljuje se rok za podnošenje prijedloga za isticanje kandidatura za izbor članova Savjeta mladih Grada Ivanić-Grada i njihovih zamjenika za 15 dana od dana isteka roka za podnošenje prijedloga kandidata za izbor članova i zamjenika članova Savjeta mladih Grada Ivanić-Grada utvrđenog javnim pozivom, odnosno do 06. travnja 2022. godine.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o produljenju roka za podnošenje prijedloga za isticanje kandidatura za izbor članova Savjeta mladih Grada Ivanić-Grada i njihovih zamjenika |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 9. Zakona o savjetima mladih (Narodne novine, broj 41/14), članka 4. i 5. Odluke o osnivanju Savjeta mladih Grada Ivanić-Grada (Službeni glasnik Grada Ivanić-Grada, broj 10/14) te članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gradsko vijeće Grada Ivanić-Grada je sukladno odredbi članka 9. stavka 2. Zakona o savjetima mladih (Narodne novine, broj 41/14) na svojoj 7. sjednici održanoj dana 01. ožujka 2022. godine donijelo Odluku o raspisivanju javnog poziva za isticanje kandidatura za izbor članova Savjeta mladih Grada Ivanić-Grada i njihovih zamjenika (Klasa: 024-05/22-04/2, Urbroj: 238-10-01/22-1).

Javni poziv za isticanje kandidatura za izbor članova Savjeta mladih Grada Ivanić-Grada i njihovih zamjenika (Klasa: 024-05/22-16/1, Urbroj: 238-10-01/22-1) objavljen je na mrežnim stranicama Grada Ivanić-Grada dana 07. ožujka 2022. godine te je u roku od 15 dana od dana objave javnog poziva, odnosno do 22. ožujka 2022. godine bilo potrebno dostaviti prijedloge kandidata za izbor članova i zamjenika članova Savjeta mladih Grada Ivanić-Grada.

Obzirom da je Odlukom o osnivanju Savjeta mladih Grada Ivanić-Grada propisano da Savjet mladih čini 9 članova, uključujući predsjednika i zamjenika predsjednika, a u utvrđenom roku od 15 dana od objave javnog poziva na mrežnim stranicama Grada Ivanić-Grada nije dostavljen dovoljan broj prijedloga kandidata za izbor članova i zamjenika članova Savjeta mladih Grada Ivanić-Grada, predlaže se Gradskom vijeću Grada Ivanić-Grada donošenje Odluke o produljenju roka za podnošenje prijedloga za isticanje kandidatura za izbor članova Savjeta mladih Grada Ivanić-Grada i njihovih zamjenika za 15 dana od dana isteka roka za podnošenje prijedloga kandidata za izbor članova i zamjenika članova utvrđenog javnim pozivom, odnosno do 06. travnja 2022. godine.